கேள்வி: ஈயம்(II) அயோடேட்டு - தயாரிப்பு என்பது என்ன?
பதில்: ஈயம்(II) அயோடேட்டை உற்பத்தி செய்வதற்கான ஒரு வழி, ஈயம் நைட்ரேட்டை இரண்டு மோல் பொட்டாசியம் அயோடேட்டுடன் சேர்த்து வினைபுரியச் செய்வதாகும். ஈய நைட்ரேட்டு மற்றும் பொட்டாசியம் அயோடேட்டின் சமமான கரைசல்களை தண்ணீருடன் சுமார் 60 °செல்சியசு வெப்பநிலையில் நீரை கரைப்பானாக ஒரே நேரத்தில் சொட்டு சொட்டாகச் சேர்ப்பதன் மூலம் ஈயம்(II) அயோடேட்டை துல்லியமாக வீழ்படிவாக்கலாம். Pb(NO3)2(நீரிய) + KIO3(நீரிய) → KNO3(நீரிய) + Pb(IO3)2(திண்மம்) தொழில்துறையில் பெருமளவிலான உற்பத்தி முறைகள் அதிக அளவு வினைபடுபொருட்கள் இருப்பதால் குறைவான துல்லியமான முறையைப் பயன்படுத்துகின்றன. குழு 1 தனிமத்தின் அயோடேட்டுகளின் கரைதிறன் காரணமாக, பொட்டாசியத்திற்குப் பதிலாக பல குழு 1 தனிமங்களைப் பயன்படுத்தி வினையில் அயோடேட்டைச் சேர்க்கலாம்.
கேள்வி: ஈயம்(II) அயோடேட்டு - பயன்கள் பற்றி தகவல் சொல்.
பதில்: தாதுவில் உள்ள ஈய உள்ளடக்கத்தின் அளவீட்டு நிர்ணயம் ஈயம்(II) அயோடேட்டின் ஒரு பயன்பாடு ஆகும். ஒரு தாது மாதிரியில் ஈய உள்ளடக்கத்தை நிர்ணயிப்பது, ஈயத்தை சல்பேட்டாக வீழ்படிவாக்கி பிரிப்பதன் மூலம் தொடங்குகிறது. இந்த ஈய சல்பேட் உற்பத்தியின் கரைசல் பின்னர் சிறிது அமிலமயமாக்கப்பட்டு, பொட்டாசியம் அயோடேட்டு சேர்ப்பதன் மூலம் ஈயம் (II) அயோடேட்டாக வீழ்படிவாக்கப்படுகிறது. பின்னர், அசல் தாது மாதிரியிலிருந்து கரைக்கப்பட்ட ஈயத்தின் சரியான அளவைக் குறிக்க, ஐதரோகுளோரிக் அமிலம் மற்றும் குளோரோஃபார்ம் முன்னிலையில் ஈயம்(II) அயோடேட்டை தரம்பார்க்கலாம். இந்த வேதியியல் செயல்பாட்டில், தாது மாதிரியில் காணப்படும் ஈயத்தை மற்ற வேதிப்பொருட்களிலிருந்து தனிமைப்படுத்த ஈயம்(II) அயோடேட்டு பயன்படுத்தப்படுகிறது. இதனால் அதை ஆய்வு செய்து திறம்பட அளவிட முடியும். :PbSO4(நீரிய) + KIO3(நீரிய) → K2SO4(நீரிய) + Pb(IO3)2(திண்மம்)